# ОБЩИНСКИ СЪВЕТ-КАЙНАРДЖА

# MUNICIPAL COUNCIL-KAYNARDZHA

## 🖂 Ул.”Димитър Дончев” 2 🕿 086798/356, факс 086798 / 461

**7550 с.Кайнарджа, обл.Силистра e-mail:**obs\_kaynardja@abv.bg



ДО

ОБЩИНСКИ СЪВЕТ КАЙНАРДЖА

**Д О К Л А Д Н А З А П И С К А**

**ОТ ИВАЙЛО ИЛИЕВ ПЕТКОВ ПРЕДСЕДАТЕЛ НА ОБЩИНСКИ СЪВЕТ КАЙНАРДЖА**

**ОТНОСНО:** Отмяна на Решение № 331, прието от Общински съвет Кайнарджа на заседание, проведено на 31.01.2023 г. по Протокол № 50, върнато като незаконосъобразно за ново обсъждане

**УВАЖАЕМИ ДАМИ И ГОСПОДА,**

С приемане на Решение № 331/31.01.2023 г., органът на местното самоуправление, на основание чл.21, ал.1, т.25 (2) и чл.11, ал.2 от Правилника за организацията и дейността на Общинско предприятие“ Комунални дейности", се променя численият състав на Общинско предприятие „Комунални дейности“ и е 24 щатни бройки.

Правилниците са подзаконови нормативни актове и като такива, следва при промяна на техни правни норми да бъдат спазени изискванията на чл.26 и чл.28 от Закона за нормативните актове /ЗНА/.

Съгласно чл.26, ал.3 изр.1 от ЗНА преди внасянето на проект на нормативен акт за издаване и приемане от компетентния орган съставителят на проекта го публикува на интернет страницата на съответната институция заедно с мотивите, съответно доклада, и предварителната оценка на въздействието по чл.20.

Съгласно чл.26, ал.4 от ЗНА срокът за предложения и становища по проектите, публикувани за обществени консултации по ал.3, е не по кратък от 30 дни. При изключителни случай и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.

Горецитираното Решение е върнато като незаконосъобразно за ново обсъждане от нас със Заповед № АК-02-1/06.02.2023 год. на Областен управител на област Силистра.

Предвид гореизложеното Ви моля първо да гласуваме отмяната на решението и гласуване на ново решение.

**Р Е Ш Е Н И Е**

Общински съвет Кайнарджа **ОТМЕНЯ** свое решение № 331, прието на заседание, проведено на 31.01.2023 год. по Протокол № 50, поради неговата незаконосъобразност.

**И ново Решение:**

**Р Е Ш Е Н И Е**

На основание чл.21, ал.1, т.25 (2) от ЗМСМА и чл. 11, ал. 2 от Правилник за организацията и дейността на Общинско предприятие „Комунални дейности“ думите: „Числения състав на Общинско предприятие „Комунални дейности“ е 24 щатни бройки“ се заменят с „Числения състав на Общинско предприятие „Комунални дейности“ е 22 щатни бройки“.

10.02.2023 год. Председател на ОбС:…………………………

с. Кайнарджа / И. Петков /

ИП/ЕК